C 408/32
SL
Uradni list Evropske unije
24.10.2022
4.
Ali pojem „nepredvidene okoliščine“ v smislu Direktive 2014/24 zajema le okoliščine, ki so nastale po oddaji naročila (kot je določeno v nacionalni določbi člena 2, točka 27, Dopalnitelni razporedbi na Zakona za obshtestvenite porachki [dodatne določbe k zakonu o javnih naročilih]) in jih ni bilo mogoče predvideti niti ob razumno skrbni pripravi, niso posledica dejanj ali opustitev strank, vendar onemogočajo izvedbo pod dogovorjenimi pogoji?
Ali pa Direktiva ne zahteva, da so te okoliščine nastale po oddaji naročila?
5.
Ali običajne vremenske razmere, ki niso „nepredvidene okoliščine“ v smislu uvodne izjave [109] Direktive 2014/24, in zakonska prepoved gradbenih del v določenem obdobju, objavljena pred oddajo naročila, pomenijo objektivno utemeljitev za nepravočasno izvedbo naročila?
Ali je ponudnik v zvezi s tem dolžan (z dolžno skrbnostjo in v dobri veri) pri izračunu ponujenega roka upoštevati običajna tveganja, ki so pomembna za pravočasno izvedbo naročila?
6.
Ali člen 72(1)(e) v povezavi z odstavkom 4(a) in (b) Direktive 2014/24 dopušča nacionalno pravilo ali prakso razlage in uporabe tega pravila, v skladu s katerim lahko pride do nezakonite spremembe javnega naročila v primeru, kot je ta v postopku v glavni stvari, v katerem je rok za izvedbo naročila v določenih mejah pogoj za sodelovanje v postopku oddaje naročila (in se ponudnik izključi, če teh meja ne upošteva); naročilo ni bilo izvedeno pravočasno zaradi običajnih vremenskih razmer in pred oddajo naročila objavljene zakonske prepovedi dejavnosti, na katere se nanaša predmet in rok naročila in ne pomenijo nepredvidenih okoliščin; prevzem izvedenih del je bil opravljen brez ugovorov glede roka in se ni uveljavljala pogodbena kazen za zamudo, tako da se je posledično bistven pogoj v razpisni dokumentaciji, ki je določal konkurenčno okolje, spremenil in se je gospodarsko ravnotežje naročila spremenilo v korist izvajalke?
(1)
Direktiva 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES (UL 2014, L 94, str. 65).
Predlog za sprejetje predhodne odločbe, ki ga je vložilo Tribunal Supremo (Španija) 6. julija 2022 – Caixabank SA in drugi/ADICAE in drugi (Zadeva C-450/22) (2022/C 408/42) Jezik postopka: španščina Predložitveno sodišče Tribunal Supremo
Stranke v postopku v glavni stvari Pritožnice: Caixabank SA, Caixa Ontinyent SA, Banco Santander SA, pravna naslednica Banco Popular Español SA y Banco Pastor SA, Targobank, SA, Credifimo SAU, Caja Rural de Teruel SCC, Caja Rural de Navarra SCC, Cajasiete Caja Rural SCC, Liberbank SA, Banco Castilla La Mancha SA, Bankia SA, pravna naslednica Banco Mare Nostrum SA, Unicaja Banco, SA, Caja Rural de Asturias SA, Caja de Arquitectos SCC (Arquia Bank SA), Nueva Caja Rural de Aragón SC, Caja Rural de Granada SCC SA, Caja Rural del Sur SCC, Caja Rural de Jaén, Barcelona y Madrid SCC, Caja Rural de Albacete, Ciudad Real y Cuenca SCC (Globalcaja), Caja Laboral Popular SCC (Kutxa), Caja Rural Central SCC, Caja Rural de Extremadura SCC, Caja rural de Zamora SCC, Banco Sabadell SA, Banca March SA, Ibercaja, Banca Pueyo SA
Nasprotne stranke v pritožbenem postopku: ADICAE, M.A.G.G., M.R.E.M., A.B.C., Óptica Claravisión SL, A.T.M., F.A.C., A.P.O., P.S.C., J.V.M.B., naslednik C.M.R.